רותם צריך להכיר לאייל את ה"פנימייה" עם החברה ואייל צריך להבחין בדיוק עד כמה הם עוינים אותו.

----
אייל צמוד לטלפון ציבורי, ממולל בידו חבילה מקומטת. הוא כפוף מעל לשפופרת, נדחק לקיר, כמו גבו המתוח וכתפיים מוגבהים יכולים להקים לו חומת פרטיות במרכז הבסיס ההומה.

אפרת: קיבלת את המשלוח? אני מקווה שזה עבר את הצנזורה. הילדים השקיעו את הנשמה שלהם.

אייל (מחייך קלות ומלטף דף עם ציור קריא בקושי של חייל רובה ופיצוץ): זה בהחלט יצירתי מאוד. והגיע בדיוק בזמן.

אפרת: אף פעם לא מאוחר לקצת ניחוח של בית. כולנו ממש מתגעגעים. (מצטחקת) אני לא חושבת שהילדים מסוגלים לחכות עד שבת.

אייל (מרצין): אפרת, אני מצטער. זה הרבה יותר מורכב ממה שחשבנו.

אפרת: אל תגיד לי שמעכבים אותך מעבר לשבועיים?

אייל: לא בדיוק... 

אפרת: הם יקחו לך שבת? מה אתה, טירון שפספס שכיבת סמיכה?

אייל: אני - הם נתנו לי משימה. אני יוצא מהארץ. זה אומר שלא אהיה כאן בתקופה הקרובה וזה אומר שלא אוכל לבקר וגם לא לעדכן.

אפרת: (אנחה) אני לא יודעת למה אני עדיין מופתעת. לא יכלו לוותר עליך לרגע אחד? שנה אחת של שקט לא היתה לנו. אני יודעת כי בדקתי בלוח ועברתי שנה - שנה מאז החתונה. שנה אחת של שקט. זו בקשה כל כך גדולה?

אייל: אני מצטער, לא יכולתי לסרב.

אפרת: מתי אתה חוזר?
 
אייל: קשה לדעת. אני מקווה שלא נתעכב מעבר לשבועיים, אבל גם אם אתאחר - אל תחשבי ש - אין לך מה לדאוג. הכל יהיה בסדר.

אפרת המומה ושותקת.

אפרת: מה אתה לא מספר לי, אייל?

אייל: אני מצטער. אני כל כך מצטער. אחרי מה שהיה בתבור... הם צריכים שמישהו ישלם על זה וכנראה שהמישהו הזה חייב להיות אני.

אפרת: להיכן הם שולחים אותך, אייל?

אייל (שותק)

אפרת: אייל?

אייל: אני לא בטוח כמה מותר לי לחשוף. אבל… בואי נגיד, זה לא נופש ממומן בארץ ידיד.

אפרת: הם לא יכולים לעשות לך את זה. הם לא יכולים לעשות לנו את זה.

אייל: אני לא חושב שאכפת להם מאוד מה אנחנו רוצים או צריכים. הם צריכים שעיר לעזאזל, ואנחנו מטרה נוחה במיוחד, אני מניח.

אפרת: אם עמיאל רק היה - 

אייל: אנחנו לא יכולים לשנות את העבר. זה לא יעזור לנו. מה שהיה היה. אנחנו נתמודד.

(ביט)

אפרת: תבטיח לי ש...

אייל: אני מבטיח ליצור איתך קשר מיד כשננחת בארץ. ברגע שרק אשים את ידי על טלפון מהוגן במקום בטוח. אני מבטיח.

אפרת: ...תבטיח לי שתשמור על אבא של הילדים שלי. 

אייל (מצטחק): אעשה במיטב יכולתי.

אפרת: תבטיח לי שתחזור. ומהר. ובריא. ושלם. תבטיח לי ש...

אייל: אני חייב לנתק. תתפללו עלי. 

אפרת (מצמידה את שפופרת הטלפון אל מצחה ולוחשת): ...תחזור לשלום. בבקשה.

